Primeiro ministro de Corea do Sur

O primeiro ministro da República de Corea () (chamado informalmente PMOSK ou PMOTROK) é nomeado polo presidente de Corea do Sur, coa aprobación da Asemblea Nacional.

O primeiro ministro non ten por que ser ser membro da Asemblea Nacional. Non é o xefe do goberno, senón que serve nun papel similar ao dun vicepresidente.

 Nomenclatura 
A palabra sino-coreana gungmu (/) significa "asuntos de Estado" e chongni (/) significa primeiro ministro ou chanceler, polo que o título completo en coreano significa literalmente "primeiro ministro de asuntos de Estado". O título curto en coreano é só Chongni.

 Historia 
O cargo foi creado o 31 de xullo de 1948, dúas semanas antes de que se fundase o goberno de Corea do Sur e foi ostentado por Lee Beom-seok ata 1950.

O 27 de abril de 2014, o primeiro ministro Chung Hong-won anunciou o seu desexo de dimitir."S. Korean PM resigns over government response to ferry disaster"  AsiaOne. Consultado o 29 de setembro de 2016. Non obstante, debido a nomeamentos sen éxito, Chung permaneceu en funcións ata febreiro de 2015.

O 23 de xaneiro de 2015, a presidenta Park Geun-hye nomeou a Lee Wan-koo, novo primeiro ministro. Lee foi confirmado pola Asemblea Nacional como primeiro ministro o 16 de febreiro de 2015."Parliament endorses PM nominee" Yonhap News Agency. Consultado o 29 de setembro de 2016. Con todo, o 20 de abril do mesmo ano, ofreceu a súa renuncia á presidenta no medio dun escándalo de subornos.

 Funcións 
O primeiro ministro é o principal asistente executivo do presidente, mentres que o presidente é o propio xefe de goberno, pero non o primeiro ministro."Government > Executive Branch"  Office for Government Policy Coordination Prime Minister's Secretariat. O primeiro ministro ocupa a segunda posición despois do presidente no Consello de Estado de Corea do Sur, que é o gabinete nominal de Corea do Sur. Asiste ao presidente supervisando os ministerios, facendo recomendacións para os ministros e servindo como vicepresidente do gabinete. O primeiro ministro é o primeiro en orde de sucesión para cumprir as funcións do cargo de presidente como presidente interino no caso de que o presidente sexa incapaz de facelo. O caso máis recente de presidente interino foi Hwang Kyo-ahn, durante a destitución de Park Geun-hye en 2016.

Un primeiro ministro que foi nomeado polo presidente pero aínda non confirmado pola Asemblea Nacional é chamado informalmente como primeiro ministro en funcións.

O cargo de primeiro ministro está apoiado por dous vice-primeiros ministros. O primeiro ministro de Corea do Sur a miúdo ten certa experiencia profesional mentres que o presidente é sempre un político de vocación."Government > Organization Chart"  Office for Government Policy Coordination Prime Minister's Secretariat.

 Listas de primeiros ministros de Corea do Sur 

 Véxase tamén 

 Presidente de Corea do Sur 
 Xefes de Estado e Goberno actuais

 Notas 

 Ligazóns externas 

 Oficina de Coordinación de Políticas do Goberno, Secretaría do primeiro ministro 
 Corea do Sur en worldstatesmen.org

Categoría:Primeiros ministros de Corea do Sur
Categoría:Listas de personalidades da política